《鸡冠花 其一》
清代·徐宗干

斜斜整整遍幽蹊，一色名花肖木鸡。移向竹篱钻土早，种来茅店傍墙低。

风摇四面秋还舞，露饱三更晓不啼。红紫缤纷争斗艳，日之夕矣小楼西。

作者简介：（1796—1866）清江苏通州人，字树人。嘉庆二十五年进士。道光间历山东曲阜、泰安等县知县，累擢福建台湾道。同治间官至福建巡抚。曾协同左宗棠击败汀、漳李世贤部太平军。卒谥清惠。有《斯未信斋文稿》及自订年谱。